हालसम्म नेपालको संयुक्त सैन्य अभ्यास भारत र अमेरिकासँग मात्र थियो । उत्तरी छिमेकीसँग पहिलोपटक हुँदै छ । यसबाट उदीयमान शक्तिराष्ट्रका रूपमा चिनियाँ सेनाले सैन्य प्रविधिका आधारमा जुन अब्बल विकास गरेको छ, त्यस्तो सेनासँगको संयुक्त अभ्यासबाट नेपाली सेनाले प्रत्यक्ष लाभ हासिल गर्न सक्छ । अनि, यसबाट प्रकारान्तरले नेपाली सेनालाई पनि क्रमश: उन्नत प्रकृतिको तालिम र प्रविधिबाट सुसज्जित हुन मद्दत मिल्नेछ । यस प्रकारका सैन्य सहकार्य नेपाली सेनाको उच्च मनोबल विकास गर्न सहायकसिद्ध हुनेछ ।
